**LAUTP ON PALJON PAREMPI**

  

  

  

  

  

**PEPO Lappeenranta** (aik. **Uus-Lavolan Peli-Pojat**) on vuonna 1958 perustettu lappeenrantalainen jalkapalloseura. Kaudella 2023 seuran miesten edustusjoukkue pelaa Kakkosessa ja naisten edustusjoukkue Naisten Kolmosessa. Futsalia Naiset pelaavat Naisten Ykkösessä. Miesten ja naisten kotikenttänä toimii Kimpisen stadion, juniorit pelaavat Sammonlahden kentillä. PEPOn tunnusvärit ovat violetti ja keltainen.

Pelipassien lukumäärässä mitattuna PEPO on Etelä-Karjalan maakunnan suurin seura ja Palloliiton Kaakkois-Suomen piirin toiseksi suurin seura Kotkan Nappuloiden jälkeen. Lokakuussa 2022 seuralla oli 649 pelipassillista pelaajaa.*lähde?*

Historiaa
---------

PEPOn perustamiskokous pidettiin 12. marraskuuta 1958 Lavolan koululla Lappeen Uus-Lavolassa. Nimeksi valittiin Uus-Lavolan Peli-Pojat 30. marraskuuta seuran ensimmäisessä vuosikokouksessa. Ensimmäisen virallisen ottelunsa seura pelasi 10. toukokuuta 1959 Vanhalla kentällä Lauritsalan Pallokerhoa vastaan.

1970- ja 1980-luvuilla PEPOn sarjataso oli Nelonen ja Vitonen. Vuosina 1973–1975 seuralla oli myös naisten joukkue. Kaudeksi 1987 miehet nousivat Kolmoseen, jossa visiitti kesti kuitenkin vain vuoden. 1990-luvun puolivälissä sarjataso vaihtui useasti; joukkue pelasi Nelosessa kaudella 1994, Kolmosessa 1995, Kakkosessa 1996 ja Kolmosessa jälleen 1997. Viidestä ensimmäisestä ottelustaan Kakkosessa kaudella 1996 joukkue voitti kolme ja pelasi yhden tasan, mutta sen jälkeen alkoi putoamiseen päättynyt alamäki, jota edes valmentaja Markku Timosen avuksi tullut entinen maajoukkuevalmentaja ja edellisellä kaudella Hakassa Suomen-mestaruuden voittanut Jukka Vakkila ei pystynyt pysäyttämään.

Toistamiseen PEPO pelasi Kakkosessa kaudella 2001, jolloin tuloksena oli sarjan itälohkon kymmenes eli kolmanneksi viimeinen sija ja putoaminen jälleen Kolmoseen. Vuoden 2002 Suomen cupissa PEPO ylsi kuudennelle kierrokselle ja oli pisimmälle yltänyt Kolmosessa tai sitä alempana pelannut seura. PEPO pudotti kauden aikana muun muassa kaksi Kakkosen joukkuetta kunnes cup-taival päättyi Kimpisellä liigajoukkue Hakaa vastaan. Saavutuksen myötä PEPO pääsi Suomen edustajana mukaan UEFAn Regions’ Cup -amatööriturnaukseen, jonka Belgiassa pelatussa alkulohkossa se kohtasi joukkueet isäntämaasta, Andorrasta ja Espanjasta. PEPO hävisi turnauksen kaikki kolme otteluaan maalierolla 3–12.

1. tammikuuta 2009 seuran viralliseksi nimeksi muutettiin PEPO Lappeenranta seuran yhdistyttyä Rakuunoiden junioriorganisaation Rakuunat Junioreiden kanssa. Samalla PEPOn alaisuuteen siirtyi Rakuunat J:n Kakkosessa pelannut naisten joukkue. Kaudeksi 2010 myös miesten joukkue nousi Kakkoseen, josta se putosi jälleen yhden kauden jälkeen.

Kaudesta 2016 alkaen PEPOn miesten joukkue on pelannut yhtäjaksoisesti Kakkosessa. Parhaimmillaan se on sijoittunut lohkonsa kolmanneksi kaudella 2017. Kaudella 2018 seuran perustamisesta tuli kuluneeksi 60 vuotta. Juhlaotteluna toimi 26. heinäkuuta 2018 Mikkelin Palloilijoita vastaan Kimpisen stadionilla pelattu ottelu, jossa seura teki yleisöennätyksensä, 2 115 katsojaa.

PEPO pelasi kaudella 2022 Ykkösessä, kun Rovaniemen Palloseura luopui sarjapaikastaan. PEPO sijoittui 11:nneksi eli toiseksi viimeiseksi ja putosi takaisin Kakkoseen.

Kentät
------

Kimpisen urheilukeskus
PEPOn harjoituskeskus sijaitsee Sammonlahden kaupunginosassa Lappeenrannan länsiosassa. Harjoituskeskukseen kuuluu nurmi- ja tekonurmikenttä. Tammikuussa 2015 seura avasi Skinnarilaan harjoitushalli Visma Areenan, jossa on 60 × 40 metrin kokoinen kenttä.

Miesten edustusjoukkue on pelannut kaudesta 2009 lähtien kotiottelunsa Kimpisen kaupunginosassa sijaitsevassa Kimpisen urheilukeskuksessa. Talviharjoitteluun seura käyttää Lepolan kaupunginosassa Etelä-Karjalan ammattiopiston vieressä sijaitsevaa lämmitettävää tekonurmea ja Sammonlahden liikuntahallia.

2000-luvun alkuun asti PEPOn kotikenttänä toimi Tapavainolan kenttä.

Pelaajat ja valmentajat
-----------------------

*Tilanne 30.3.2022*

### Nykyinen joukkue

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Nro | Paikka | Pelaaja |
| --- | --- | --- |
| 12 | M | Yhdysvallat | Craig Hill |
| 23 | M | Suomi | Jirko Sorsa |
| 4 | P | Suomi | Roope Huhtala |
| 5 | P | Suomi | Nuutti Toiviainen |
| 6 | P | Suomi | Topi Pasi |
| 7 | K | Suomi | Juho Heikkinen |
| 8 | K | Suomi | Calvin N´Sombo |
| 9 | H | Suomi | Irfan Sadik |
| 10 | H | Suomi | Tommi Roponen |
| 11 | K | Suomi | Juuso Enbuska |
| 13 | K | Suomi | Joonatan Sinkkonen |
| 14 | K | Suomi | Petrus Eskelinen |

 |  | 

| Nro | Paikka | Pelaaja |
| --- | --- | --- |
| 15 | P | Suomi | Joel Laitinen |
| 16 | K | Suomi | Samu Suoraniemi |
| 18 | K | Kanada | Jeffrey Addai |
| 19 | H | Suomi | Markus Koistinen |
| 20 | P | Suomi | Tuomas Vanhanen |
| 21 | K | Suomi | Juho Enbuska |
| 22 | P | Suomi | Arttu Kotanen |
| 24 | K | Kanada | Zachary Sukunda |
| 25 | P | Suomi | Miro Marin |
| 27 | H | Suomi | Nikke Veikkanen |
| 29 | H | Suomi | Aleksi Sainio |
| 30 | M | Suomi | Anton Kylkilahti |

 |

### Valmennus

*Tilanne 1. tammikuuta 2022*

* **Päävalmentaja:** Janne Muhli
* **Valmentaja:** Marko Kaila
* **Maalivahtivalmentaja:** Ville Muhli
* **Data- ja videovalmentaja:** Antti Sinkkonen
* **Fysio:** Arto Kaijansinkko
* **Joukkueenjohtaja:** Keijo Pietarinen
* **Huoltaja:** Ilpo Kylkilahti

Sarjasijoituksia
----------------

| Kausi | Sarja | Sija | O | V | T | H | TM–PM | P |
| --- | --- | --- | --- | --- | --- | --- | --- | --- |
| **2016** | Kakkonen (lohko A) | **6.** | 22 | 9 | 3 | 10 | 39–32 | 30 |
| **2017** | Kakkonen (lohko A) | **3.** | 22 | 14 | 2 | 6 | 43–37 | 44 |
| **2018** | Kakkonen (lohko A) | **5.** | 22 | 10 | 6 | 6 | 38–21 | 36 |
| **2019** | Kakkonen (lohko A) | **7.** | 22 | 9 | 4 | 9 | 45–32 | 31 |
| **2020** | Kakkonen (lohko A) | **2.** | 17 | 10 | 4 | 3 | 36–17 | 34 |
| **2021** | Kakkonen (lohko A) | **2.** | 22 | 15 | 3 | 4 | 53–21 | 48 |
| **2022** | Ykkönen | **11.** | 27 | 7 | 6 | 14 | 34–56 | 27 |
| **2023** | Kakkonen (lohko A) | **7.** | 22 | 9 | 3 | 10 | 45–44 | 30 |
| **2024** | Kakkonen (lohko A) |  |  |  |  |  | – |  |

Junioritoiminta
---------------

PEPO tunnetaan erityisesti vahvana junioriseurana. Asema vahvistui entisestään sen yhdistyttyä Rakuunoiden junioriorganisaation Rakuunat Junioreiden kanssa vuoden 2009 alussa, minkä myötä siitä muodostui yksi Suomen Palloliiton Kaakkois-Suomen piirin suurimmista seuroista. Kaudella 2009 seuralla oli naisten ja miesten joukkueiden lisäksi 24 poikajoukkuetta, viisi tyttöjoukkuetta ja yhteensä noin 550 pelaajaa. Seuralla on junioritoimintaa poikien ikäluokissa B (ks. Lappee JK), C, D13, D12, E11, E10, F9, F8 ja G7 sekä tyttöjen ikäluokissa C, D, E ja F.

PEPO sai vuonna 2003 Nuoren Suomen ja Suomen Palloliiton Sinettiseura-tunnuksen osoituksena laadukkaasta juniorityöstään. Suomen Liikunta ja Urheilu myönsi PEPOlle Hyvä Seura -palkinnon vuonna 2006. Seuran taito- ja kykykoulut saivat Suomen Palloliiton hyväksynnän ja seura pääsi liiton FootPass-arviointiohjelmaan vuonna 2007. Seuralla on ollut päätoiminen juniorivalmennuspäällikkö vuodesta 2002 ja nuorisopäällikkö vuodesta 2009 lähtien.

PEPO tekee kansainvälistä yhteistyötä alankomaalaisten FC Utrechtin, SO Soestin ja Fortuna Sittardin kanssa.

Lappee JK
---------

Lappeen Jalkapalloklubi (Lappee JK) on PEPOn ja Rakuunat Junioreiden marraskuussa 2007 perustama seura. Sen tarkoitus oli yhdistää seurojen B-juniorijoukkueet niin sanotulla talenttiseuramallilla ja ottaa osaa B-junioreiden Ykköseen, johon PEPO nousi kaudeksi 2008. PEPOn ja Rakuunat J:n yhdistyttyä kokonaan tammikuussa 2009 Lappee JK muutettiin yhdistysten yhdistyksestä henkilöjäsenyhdistykseksi, ja se jatkoi toimintaansa PEPOn sisarseurana.

Kaudella 2009 Lappee JK pelasi myös miesten Kolmosessa. Tämä mahdollistui PEPOn reservijoukkueen (PEPO/2) noustua Kolmoseen ja Rakuunat J:n edustusjoukkueen noustua Neloseen. Saman seuran joukkueet eivät kuitenkaan voi pelata samassa sarjassa, joten Lappee JK otti PEPO/2:n paikan Kolmosessa. Visiitti Kolmoseen jäi tuolloin kuitenkin vain yhden kauden mittaiseksi ja joukkue putosi Neloseen.

Lappee JK:n joukkueet yhdistettiin PEPOn alaisuuteen kaudeksi 2012. PEPO/2:n noustua Kolmoseen kauden 2013 päätteeksi Lappee JK otti taas paikan miesten Kaakkois-Suomen Kolmosessa kaudesta 2014 alkaen.

Muut lajit
----------

PEPOn päälajiksi valikoitui jalkapallo pian perustamisen jälkeen, mutta seurassa pelattiin 39 vuoden ajan myös jääkiekkoa. Naiset pelaavat myös futsalia. Vuonna 1999 jääkiekkotoiminta siirtyi oman seuran PEPO HC:n alaisuuteen.

Lähteet
-------

1. ↑  Lilat tärkeään voittoon kotiyleisön edessä! *Lilat.fi*.  4.9.2022. Viitattu 30.8.2023.
2. 1 2 3 4  Historia PEPO. Viitattu 11.1.2010.
3. 1 2 3  Finland – Divisional Movements  21.5.2009. RSSSF. Viitattu 28.2.2008. (englanniksi)
4. ↑  *Jalkapallokirja 2002*. Suomen Palloliitto, 2002. ISSN 0787-7188.
5. 1 2  PEPO pääsee syksyllä Euroopan kentille  20.6.2002. Etelä-Saimaa. Viitattu 13.4.2010. [vanhentunut linkki]
6. ↑  PEPO kesti tunnin  12.7.2002. Etelä-Saimaa. Viitattu 13.4.2010. [vanhentunut linkki]
7. ↑  UEFA Regions Cup 2002/03  9.6.2004. RSSSF. Viitattu 13.4.2010. (englanniksi)
8. 1 2  PEPO ja Rakuunat Juniorit yhdistävät voimansa  31.10.2008. PEPO. Viitattu 24.11.2008.
9. ↑  PEPO varmisti Mikkelissä nousunsa kakkosdivisioonaan  5.9.2009. Etelä-Saimaa. Viitattu 13.4.2010. [vanhentunut linkki]
10. ↑  PEPO putosi kolmoseen  26.9.2010. Etelä-Saimaa.  Arkistoitu 28.9.2010. Viitattu 7.12.2010.
11. ↑  Finland 2017  18.7.2019. RSSSF. Viitattu 19.8.2019.
12. ↑  Sipiläinen, Kalle: PEPO palkitsi ennätysyleisönsä murjomalla juhlaottelussa MP:n, jalkapallon kakkosen tämän kauden suurimmasta yleisömäärästä jäätiin parisataa silmäparia *Etelä-Saimaa*.  26.7.2018. Kaakon Viestintä. Viitattu 19.8.2019.
13. ↑  Liimatta, Ville: PEPO nousee Ykköseen sarjapaikastaan luopuneen RoPS:n tilalle *Suomifutis.com*.  14.12.2021. SuomiFutis. Viitattu 28.1.2023.
14. 1 2  Miesten Ykkönen 2022 *Palloliitto.fi*. Suomen Palloliitto. Viitattu 28.1.2023.
15. 1 2  Kentät ja hallit PEPO. Viitattu 28.2.2008.
16. ↑  PEPO Areena Oy – hallisivusto PEPO Lappeenranta. Viitattu 19.8.2019.
17. ↑  Miesten Kakkonen 2017 *Palloliitto.fi*. Suomen Palloliitto. Viitattu 29.1.2023.
18. ↑  Miesten Kakkonen 2018 *Palloliitto.fi*. Suomen Palloliitto. Viitattu 29.1.2023.
19. ↑  Miesten Kakkonen 2019 *Palloliitto.fi*. Suomen Palloliitto. Viitattu 29.1.2023.
20. ↑  Miesten Kakkonen 2020 *Palloliitto.fi*. Suomen Palloliitto. Viitattu 29.1.2023.
21. ↑  Miesten Kakkonen 2021 *Palloliitto.fi*. Suomen Palloliitto. Viitattu 29.1.2023.
22. ↑  Miesten Kakkonen 2023 *Palloliitto.fi*. Suomen Palloliitto. Viitattu 29.10.2023.
23. 1 2 3 4 5  Seura PEPO. Viitattu 28.2.2008.
24. 1 2  Juniorit PEPO Lappeenranta.  Arkistoitu 16.4.2010. Viitattu 13.4.2010.
25. ↑  Takavuosien pelikaverit kokoavat PEPOn palapeliä  6.9.2009. Etelä-Saimaa. Viitattu 13.4.2010. [vanhentunut linkki]
26. ↑  Kansainvälinen yhteistyö PEPO.  Arkistoitu 26.2.2008. Viitattu 28.2.2008.
27. ↑  PEPO ja Rakuunat Juniorit B-junnuyhteistyöhön  29.11.2007. PEPO. Viitattu 13.5.2014.
28. ↑  Lappee JK tiedottaminen siirtyy omille sivuilleen  4.1.2009. PEPO Lappeenranta. Viitattu 13.5.2014.
29. 1 2  Kolmonen SPL Kaakkois-Suomen piiri.  Arkistoitu 14.5.2014. Viitattu 13.5.2014.
30. ↑  Nelonen Suomen Palloliiton Kaakkois-Suomen piiri.  Arkistoitu 13.5.2014. Viitattu 13.5.2014.
31. ↑  Vitonen Suomen Palloliiton Kaakkois-Suomen piiri.  Arkistoitu 14.5.2014. Viitattu 13.5.2014.
32. ↑  Piirihallituksen päätöksiä 12.11.  13.11.2013. Suomen Palloliiton Kaakkois-Suomen piiri.  Arkistoitu 13.5.2014. Viitattu 13.5.2014.
33. ↑  Yhdistysnetti Patentti- ja rekisterihallitus. Viitattu 11.1.2010.

Aiheesta muualla
----------------

* PEPOn sivusto
	+ Miesten edustusjoukkueen sivusto
	+ Naisten edustusjoukkueen sivusto

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Kakkonen |
| --- |
|  |
| Joukkueet (2024) | 

|  |  |
| --- | --- |
| Lohko A | 
* Atlantis FC
* FC Futura
* FC Kiffen
* GrIFK
* JäPS
* Lahden Reipas
* MyPa
* NJS
* PEPO
* PPJ

 |
|  |
| Lohko B | 
* EBK
* Inter/2
* HJS
* Ilves/2
* Ilves-Kissat
* Pallo-Iirot
* SexyPöxyt
* TamU
* TPV
* VJS

 |
|  |
| Lohko C | 
* GBK
* Kraft
* Hercules
* JPS
* KuPS Akatemia
* Kuopion Elo
* OPS
* OTP
* SJK Akatemia/2
* TP-47

 |

 |

 |